Document ID: /roh_data/filtered/fineweb-2-filterrobots_roh.jsonl.gz/33243

Zernez e S-chanf han terren che suttastat en avegnir al label «Unesco Biosfera Engiadina Val Müstair». Tar quest terren sa tracti dal territori ch'è en il Parc Naziunal Svizzer. Cun ina zona circumdanta avess ins era pudì realisar zonas da svilup. En lezzas zonas da svilup pon tut ils affars e tut las alps che sa chattan en quella zona lura vender lur products sut il label «Unesco». Damai che Zernez e S-chanf n'han betg vulì far part da la zona circumdanta, na pon els era betg far part dal label «Unesco».
Per Zernez ed era per S-chanf èsi cler, il suveran ha decis il 2015 e quella decisiun èsi da respectar. Els na vulan er uss betg far part da la zona circumdanta, er sche il Reservat da Biosfera Engiadina Val Müstair po salvar il label da l'Unesco.
Il logo dal Parc Naziunal Svizzer è ferm
Il president communal da Zernez na vesa nagin dischavantatg. Il logo dal Parc Naziunal è passa 100 onns vegl e pli enconuschent. Betg mo Zernez, mabain tut la regiun profita da quai logo.
RR actualitad 11:00